
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL LEIDIMO RENGTI ŽEMĖS SKLYPO PLANĄ, PRILYGINAMĄ DETALIOJO TERITORIJŲ PLANAVIMO DOKUMENTUI

2012 m. spalio 5  d. Nr. AT-1095
Šakiai

Vadovaudamasis Lietuvos Respublikos teritorijų planavimo įstatymo (Žin., 1995, Nr. 107-2391; 2004, Nr. 21-617) 21 str. 3 d. 3 p., Vietos savivaldos įstatymo (Žin., 1994, Nr. 55-1049; 2008, Nr. 113-4290) 29 str. 8 d. 2 p. ir Vyriausybės 2010 m. liepos 21 d. nutarimu Nr. 1124 patvirtinto Žemės sklypo plano, prilyginamo detaliojo teritorijų planavimo dokumentui, rengimo, derinimo ir tvirtinimo miestų teritorijose tvarkos aprašo (Žin., 2010, Nr. 91-4815) 14 p.,

leidžiu rengti žemės sklypo suformavimo Šakių miesto centrinėje dalyje esančios želdinių teritorijos pietinėje Siesarties upelio pusėje žemės sklypo planą, prilyginamą detaliojo teritorijų planavimo dokumentui. Nustatoma žemės sklypo paskirtis – kita, naudojimo būdas – atskirųjų želdynų  teritorijos, naudojimo pobūdis – rekreacinės paskirties želdynai.


Šis įsakymas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr.13-308; 2000, Nr.85-2566)  nustatyta tvarka.

